kardosdrur/scandi-wiki huggingface dataset:
Gustáv Husák

Gustáv Husák (født 10. januar 1913, død 18. november 1991) var en slovakisk politiker, præsident i Tjekkoslovakiet og en mangeårig kommunistisk leder af Tjekkoslovakiet og af Det tjekkoslovakiske kommunistparti i 1970- og 80'erne. Hans styre er kendt som normaliseringsperioden i tjekkoslovakisk historie.

Eksterne henvisninger 

Politikere fra Tjekkoslovakiet
B-VM i håndbold 1985 (kvinder)

B-Verdensmesterskabet i håndbold for kvinder 1985 var det fjerde B-VM i håndbold for kvinder, og turneringen blev afviklet i Vesttyskland i perioden 10. – 21. december 1985. Turneringen fungerede som kvalifikation til A-VM 1986, og de seksten deltagende hold spillede om ti ledige pladser ved VM. De øvrige seks hold blev "rykket ned" i C-VM, hvor de havde mulighed for kvalificere sig til næste B-VM i 1987.

Mesterskabet blev vundet af DDR, som gik ubesejret gennem turneringen, og som i finalen besejrede Ungarn med 25-18. Sejren var DDR's anden B-VM-titel i træk. De to finalister kvalificerede sig til A-VM 1986 sammen med nr. 3-10: Vesttyskland, Tjekkoslovakiet, Sovjetunionen, Norge, Polen, Rumænien og Frankrig. USA, som blev. nr. 14 ved B-VM, kvalificerede sig senere til A-VM 1986 ved at vinde Panamerikamesterskabet.

Danmark endte på 13.-pladsen, hvilket var den dårligste danske placering ved et B-VM indtil da, og danskerne rykkede dermed ned i C-VM sammen med de øvrige fire lavest placerede europæiske hold: Østrig, Sverige, Schweiz og Island.

Resultater

Indledende runde 

I den indledende runde var de seksten hold opdelt i fire grupper med fire hold. I hver gruppe spillede holdene alle-mod-alle, og herefter gik de tre bedste hold i hver gruppe videre til hovedrunden om placeringerne 1-12. Holdene, der endte på fjerdepladserne, spillede videre i placeringsrunden om 13.- til 16.-pladsen

Gruppe A

Gruppe B

Gruppe C

Gruppe D

Placeringsrunde 

Placeringsrunden havde deltagelse af de fire hold, der sluttede på fjerdepladserne i de indledende grupper. Holdene spillede alle-mod-alle om placeringerne 13-16.

Hovedrunde 

Hovedrunden havde deltagelse af de tolv hold, der sluttede på første-, anden- eller tredjepladserne i de indledende grupper. Holdene blev inddelt i to nye grupper med seks hold. Holdene fra gruppe A og B blev samlet i gruppe I, mens holdene fra gruppe C og D samledes i gruppe II. Resultater af indbyrdes opgør mellem hold fra samme indledende gruppe blev overført til hovedrunden, således at holdene ikke skulle mødes en gang til.

Gruppe I

Gruppe II

Placeringskampe

Kvalifikation 

Slutrunden i Vesttyskland havde deltagelse af 16 hold, men der var 18 tilmeldte hold til mesterskabet. De 14 af holdene var automatisk kvalificeret til slutrunden, mens de sidste fire hold spillede om de sidste to ledige pladser. Holdene blev sammensat i to playoff-opgør, der blev afviklet i maj/juni 1985 over to kampe (ude og hjemme), og de to samlede vindere gik videre til slutrunden.

Dermed kvalificerede Schweiz og Frankrig sig til B-VM i Vesttyskland.

Kilder / eksterne henvisninger 
IHF – Women's World Championships B 
Handball World Archive – Women Handball World Championship 1985 Group B 

VM i håndbold
Håndbold i 1985
Kvindehåndbold
Peter Facinelli

Peter Facinelli (født den 26. november 1973) er en amerikansk skuespiller, som har medvirket i mange små film. Hans helt store gennembrud i filmbranchen var da han medvirkede i Twilight-filmen hvor han spillede lægen og vampyren Carlisle Cullen. Efter Twilight har han også medvirket i The Twilight Saga: New Moon, The Twilight Saga: Eclipse, The Twilight Saga: Breaking Dawn Part 1 og The Twilight Saga: Breaking Dawn Part 2.

Peter Facinelli var gift med Jennie Garth, som er kendt fra Beverly Hills 90210. Han har 3 døtre med hende.

Filmliste

Eksterne henvisninger 

 

Skuespillere fra New York
Personer fra New York City
Urban treasure hunt

Urban treasure hunt er en gratis skattejagt i Københavns gader, lavet af kunstgruppen Rumkammerat. Det er gratis at deltage og alle posterne findes på offentlig gade og vej. Første spor offentliggøres i pressen og via Rumkammerats mailingliste.

Urban Treasure Hunt opstod i sommeren 2007, som en måde at gøre opmærksom på Rumkammerats galleri. Da gennemførte ca. 40 personer, men kunstgruppen vidste nu hvordan konceptet kunne bruges. I 2008 blev konceptet videreudviklet og ca. 200 personer gennemførte denne gang.

I 2009 løb skattejagten fra den 17 juli – 2. august og havde 14 poster udført af 10 kunstnere. (Rune K. Drewsen, Rasmus Svarre, Laura And, Vaniljepusher, Kissmama, Charlotte Grum, Anders Hermansen, Winnie Strøm Schildknecht, Signe Marie Schmidt-Jacobsen og Phuc Van Dang). Over 600 personer der gennemførte skattejagten.

Efter den tredje Urban Treasure Hunt har Rumkammerat sammensat en doku-bog om projektet, og der er nu planer om at lave Urban Treasure Hunt i andre europæiske byer.

 Artikel fra Kunsten.nu om Urban treasure hunt

Underholdende begivenheder
Kultur i København
Laureana di Borrello

Laureana di Borrello er en italiensk kommune (landsbykommune) beliggende i området Reggio Calabria i regionen Calabria, som ligger ca. 60 km sydvest for Catanzaro.

Kommunen har et indbyggertallet på 5.431 personer (2008) og dækker et areal på 35,4 km².

Eksterne henvisninger 

Byer i Calabrien
Sancti Spíritus

Sancti Spíritus er en kommune og en by i provinsen Sancti Spíritus beliggende i det centrale Cuba. Sancti Spíritus er latinsk og betyder Hellige Ånd.

Historie 
Byen er grundlagt af Diego Velázquez de Cuéllar i 1514.

Geografi 
Kommunen er opdelt i barrios of Banao, Bellamota, Bijabo, Guasimal, Guayos, Hospital, Jíbaro, Manacas, Mapos, Paredes, Paula, Pelayo, Pueblo Nuevo, San Andrés, Tuinicú, Tunas de Zaza og Zaza del Medio.[1]

Zaza Reservoir ligger sydvest for byen.

Sport 
Sancti Spiritus er hjemsted for Sancti Spíritus Gallos baseball hold.

Demografi 
I 2004 var indbyggertallet i Sancti Spíritus kommune 133.843. Med et areal på 1.151 km², havde kommunen en befolkningstæthed på 116,3/km².

Byer på Cuba
Sancti Spíritus Provinsen
Playa de las Américas

Playa de las Américas er en ferieby på sydkysten af Tenerife i de Kanariske Øer, Spanien. Byen blev opført i forbindelse med, at charterferie blev udbredt i 1960'erne, og den ligger mellem byerne Adeje og Arona. Byen har en lang række hoteller og ferielejligheder samt barer og natklubber, og de fine strande er for en stor dels vedkommende kunstigt skabte med importeret hvidt sand fra Afrika. Årsagen til, at man har gjort dette, er, at den lokale sand er meget mørk, da den stammer fra øens vulkaner.

Playa de las Américas er et af Tenerifes centre for turisme, og blandt de mest kendte områder af byens natteliv kan nævnes Starco og Veronicas Strip, begge med flere natklubber og barer, restauranter mm.

Se også 
Los Cristianos

Byer i Kanariske Øer
Tenerife
Shkodërsøen

Shkodërsøen (albansk: Liqeni i Shkodrës, montenegrinsk: Скадарско језеро, Skadarsko jezero) er en sø på grænsen mellem Montenegro og Albanien, og er den største sø på Balkan. Søen har fået navn efter byen Shkodër i det nordlige Albanien. 

Overfladen er seks meter over havniveau, og arealet varierer mellem 370 og 530 kvadratkilometer. Søen får det meste af vandet fra floden Morača og løber ud i Adriaterhavet via den 41 km lange flod Buna, som danner grænsen mellem Albanien og Montenegro den sidste halvdel før den når havet. 

Den montenegrinske del af søen og området omkring blev udpeget til nationalpark i 1983. I nordvest er der store delta- og sumpområder. Dette er et af de største fuglereservater i Europa med 270 fuglearter, blandt andet nogen af de sidste pelikaner i Europa. Søen indeholder også mange måger og hejrer, og desuden store mængder fisk, som karpe, løje og ål. 

I 1996 blev området en del af Ramsar-konventionens liste over vådmarksområder af international betydning.

Eksterne henvisninger 
 Discover-Montenegro.com 
 Photo-Montenegro.com 
 Destination-Montenegro.com 
 Skadarsko jezero  (på serbisk, med mange billeder)
 Officiel side for Shkodërindsøen Nationalpark 

Montenegros geografi
Søer i Albanien
Ramsarområder
Prespasøen

Prespasøen er navnet på to indsøer på Balkanhalvøen på grænsen mellem Grækenland, Albanien og Nordmakedonien. Prespasøen er en af kun 17 ældgamle indsøer på jorden og anslås at være fem millioner år. Af det totale overfladeareal ligger 190 km² i North Makedonien, 84,8 km² i Grækenland og 38,8 km² i Albanien. De er de højeste tektoniske indsøer på Balkan med en højde på 853 moh.

Den store Prespasø (makedonsk: Преспанското Езеро, Prespanskoto Ezero, græsk: Μεγάλη Πρέσπα, Limni Megáli Préspa, albansk: Liqeni i Prespës) er delt mellem Albanien, Grækenland og Republikken Makedonien. Den lille Prespasø (græsk: Μικρή Πρέσπα Limni Mikrá Prespa) ligger kun i Grækenland (138 km² afvandingsareal; 43,5 km² overfladeareal) og Albanien (51 km² afvandingsareal; 3,9 km² overfladeareal).

I 1000-tallet byggede den bulgarske zar Samuil en fæstning og en kirke for St. Achillios på en ø kaldet Agios Achillios i Den lille Prespasø på den græske side af grænsen. Den største ø i Den store Prespasø ligger på den makedonske side og hedder Golem Grad (Stor by). Den er meget større end den anden ø Mal Grad (Lille by), og her ligger ruinerne efter et kloster for St. Peter fra 1300-tallet. I dag er der ingen, som bor på øerne. 

Den store Prespasø ligger 150 m højere end Ohridsøen, som ligger cirka 10 km mod nordvest. Vandet i Prespasøen siver gennem bunden af indsøen og via underjordiske kanaler i karstbjergarten og ud i Ohridsøen. Dette er hovedkilden for vandet til Ohridsøen. 

I mange år var den græske del af områderne omkring Prespasørene ikke befolket, da det var militært område. Der var mange kampe her under den græske borgerkrig, og meget af lokalbefolkningen emigrerede derefter for at undslippe stedets fattigdom og politiske stridigheder. Området forblev svagt udviklet frem til 1970'erne, da turister begyndte at trække dertil.

Nationalparker
Som tilfældet er ved Ohridsøen har området en sjælden fauna og flora, og i 2000 blev området en transnational nationalpark. 
 I Grækenland er et område på 51,02  km²  med et bufferområde på	210,61 km² ved den sydlige del af søen,  udpeget til nationalpark.
 Prespa Nationalpark i Albanien ligger ved den sydvestlige del af søen, og har et areal på 277,50 km².
Den største by i området omkring Prespasøerne er Resen i Nordmakedonien.
 Galičica Nationalpark i Nordmakedonien omfatter Galičica-bjergkæden mellem Ohrid- og Prespa-søen og grænser op til Prespa National Park i Albanien. Den blev grundlagt i 	1958, og har et areal på	227,50 km²

Eksterne kilder/henvisninger 

 "Prespa, Lake". Encyclopædia Britannica, 2005.
 "Prespa, Lake". The Columbia Encyclopedia, 2004.
 worldlakes.org – Prespa

Søer i Albanien
Søer i Grækenland
Søer i Nordmakedonien
Eksperimentel musik

Som eksperimentel musik kan man betegne musik der udfordrer de gældende opfattelser af musik. Et tilsvarende begreb er avantgarde musik. John Cage var en pioner inden for genren og sikrede, at eksperimenterende musik blev taget alvorligt.

Som med andre stilarter, der går ud over en genres grænser, er der kun lidt konsensus – selv blandt de udøvende – om grænserne for eksperimentel musik. På den ene side er det en udvidelse af den traditionelle musik, tilføjelsen af ukonventionelle instrumenter, bearbejdet guitar, bearbejdet piano og skordatur, larm og støj og andre fornyende elementer til allerede bestående stykker. På den anden side er der fremførelser og optagelser som de fleste lyttere slet ikke ville genkende som musik. 

Nogle former for eksperimentel musik anvender også alternativer til traditionel notation af musikken.

En eksperimentel form for elektronisk musik er for eksempel circuit bending. Ved "bøjning af kredsløb" – det vil sige en ændring af det oprindelige elektroniske kredsløb ved kortslutninger, pålodning af potentiometre eller anden manipulation – kan der opstå særlig fordrejede eller "misdannede" lyde. Japaneren Toshimaru Nakamura, for eksempel, spiller således direkte på en mikserpult hvor udgangen er sluttet til indgangen, no-input mixing board.

Eksperimentel rock 
Denne bevægelse dukkede op i midten af 1960'erne med repræsentanter som Velvet Underground, Frank Zappa, Captain Beefheart og Pink Floyd (Meddle, Atom Heart Mother). I begyndelsen influeret af jazz-musikere som John Coltrane og Sun Ra og andre avantgardistiske komponister som John Cage og Karlheinz Stockhausen begyndte bands med faste mønstre at bryde med andre musikalske former.

Eksperimentelle instrumentbyggere 
 Yuri Landman (Moodswinger)
 Harry Partch
 Luigi Russolo
 Hans Reichel
 Keith Rowe 

Note

Musikgenrer
Antipasto

Antipasto (flertal: antipasti) er det italienske ord for forret som betyder "før maden" (bogstaveligt, "før måltidet").: "Pasto" = måltid. I italiensk madtradition består antipasto typisk af kold mad som ost og rå eller marinerede grønsager som tilbehør til kød. Udtrykket inkluderer ofte også salat.

Se også
Italienske madudtryk
Hors d'oeuvre (det franske ord for forret)
Tapas 

Forretter
Mad fra Italien
Ny Leidersdorff

Ny Leidersdorff er en ejendom i Hillerød på hjørnet af Slotsgade og Slangerupgade.

Ejendommen, der omfatter Slotsgade 61 samt Slangerupgade 2 og 4, husede i perioden 1878-1975 Hotel Leidersdorff. Hotellet, der i mange år var Hillerøds førende, var ejet af Aksel Valdemar Leidersdorff.

Hotellet brændte første gang i 1931, hvorefter det blev genopført i en mere moderne stil. Endnu i 1970 kunne man spise på restaurant i bygningen. Siden fulgte en periode med diskotek og bilhus. Ejendommen brændte igen i 1975 og i 1978 blev bygningen gennemgribende ombygget efter Axel Pitzners overtagelse, hvorved der ikke blev meget synligt tilbage fra gammel tid bortset fra delen i Slotsgade 61. Fra 1978 har ejendommen huset ejerlejligheder og forretninger.

Tiden før Ny Leidersdorff blev opført 
i 1694 gav Christian 4. Frederik Asmussen bestalling som kongelig blytækker ved Frederiksborg. Asmussen fik lov til 1698-99 at opføre Blytækkergaarden på en ødeplads uden for slottet, som var stedet, hvor Ny Leidersdorff ligger i dag. 1713 flyttede Asmussen fra Blytækkergaarden og solgte gård og plads til tobaksspinder Jacob Abel, hvorefter gården blev kaldt Tobaksgaarden. 1724 fik Jacob Abel borgerskab, hvorefter han drev et gæstgiveri på stedet. Jacob Abel døde i 1763. Sønnen Martin Abel overtog gæstgiveriet og gennem en del år var der også en brandtankstationsforretning på stedet, der i 1832 stadig var i familien Abels eje. Martin Abels søn, der som sin bedstefar hed Jacob Abel, overtog og drev gæstgivergården videre og fik borgerskab som gæstgiver i 1835. Efter Jacob Abels død i 1869 solgte enken Augusta Julie Conradine Abel stedet til gæstgiver Aksel Valdemar Leidersdorff for 41.000 kroner.

Hoteller i Danmark
Bygninger, konstruktioner og anlæg i Hillerød
Faith Ford

Faith Ford (født 14. september 1964) er en amerikansk skuespiller, bedst kendt for sin rolle i den amerikanske sitcom Hope & Faith, hvor hun spiller den omsorgsfulde husmor, Hope Shanowski, der sammen med sin mand Charley Shanowski (spillet af Ted McGinley) og hendes 3 børn Sydney, Hayley og Justin Shanowski forsøger at få livet til at køre på normal vis, samtidig med at Faith Fairfield (Kelly Ripa), Hope's yngre søster, plager dem fra hus og hjem.

Eksterne henvisninger 

 

Skuespillere fra Louisiana
Teidemargarita

Teide-Margarita (Erysimum scoparium) er en art i hjørneklap-slægten. Det er en lille busk med oprette stængler, der har violette og hvide blomster samt grålige blade og er træagtig ved roden og mere urteagtig foroven. Den er hjemhørende på de Kanariske Øer, hvor den vokser i højder på omkring 2.000 m på bjergene, blandt andet på vulkanen Teides skråninger.

Flerårige urter
Müllrose

Müllrose er en by i landkreis Oder-Spree i den tyske delstat Brandenburg.

Kommuner i Brandenburg
Pave Innocens 10.

Pave Innocens 10. (6. maj 1574 – 7. januar 1655; født Giovanni Battista Pamphilj) var pave fra år 1644, hvor han blev valgt, frem til sin død i 1655.

Innocens var 70 år, da han blev pave og besluttede at ombygge sit barndomshjem, der lå til venstre for kirken Santa Agnese på Piazza Navona, til et palads. Han købte de omkringliggende ejendomme op. Brasilien har haft sin ambassade i paladset siden 1920,  men i Innocens' tid regerede hans svigerinde Olimpia Maidalchini dér. Hun var to gange blevet enke og sad nu med en formue og de tre børn Camillo, Maria og Costanza. Da hendes svoger så blev pave, ville hun flytte ind i Vatikanet, men statssekretæren fik det forpurret. I de elleve år, Innocens var pave, sad Olimpia med den reelle magt i Rom. Den "talende statue" Pasquino sagde det sådan: "Innocens er mere lydig mod Olimpia end mod Olympen" og tilføjede, at Olim pia – nunc impia (= engang from, nu ufrom). Olimpia udvirkede, at hendes søn Camillo blev udnævnt til kardinal i en alder af kun 22 år, og selv sikrede hun sig værdifulde ejendomme. Blandt romerne gik hun under navnet la pimpaccia di Piazza Navona (= den udmajede kælling fra Piazza Navona). I det hellige år 1650, hvor Olimpia havde forstået at være midtpunktet i fejringen på bekostning af paven, fik flere kardinaler nok, og da paven i september udnævnte en ung slægtning til kardinal, fik denne også overdraget familiepaladset. Tre år senere blev Olimpia dog forsonet med sin svoger igen, og de to sidste år af sit liv var han helt i hendes magt. Hun boede nu i Vatikanet og tilberedte pavens mad for at sikre ham mod at blive forgiftet.

Straks han var udåndet i januar 1655, skyndte Olimpia sig at stjæle to kasser med guld, han havde gemt under sengen. Hun blev bedt om at bekoste hans begravelse, men undskyldte sig med, at hun var en fattig enke. Da den døde blev ført fra Quirinalpaladset til Peterskirken, var et klæde smidt så tilfældigt over ham, at fødderne stak frem, og da ingen ville påtage sig noget ansvar, blev han efter tre dage på lit de parade lagt ind på håndværkernes redskabslager. En murer sørgede for et tændt lys ved hovedgærdet og betalte for en vagt til at jage mus og rotter væk. Til sidst erklærede to præster sig villige til at betale for en kiste. Innocens' efterfølger, Alexander 7., sørgede for at forvise Olimpia fra Rom, og hun døde på sit slot i San Martino i 1657. Paladset på Piazza Navona forblev i slægtens eje, til den uddøde ca. 1750. Romersk folketro vil dog have det til, at Olimpia hver nat i en sort karet forspændt med fire ildsprudende heste kører fra Piazza Navona til sin villa ved Porta San Pancrazio.

Henvisninger 

Paver fra Italien
Gallehus

Gallehus er en bebyggelse i Sønderjylland, beliggende i Møgeltønder Sogn, nordvest for selve Tønder. Bebyggelsen ligger i Tønder Kommune og tilhører Region Syddanmark.

Stedet er berømt på grund af Guldhornene – også kaldet ”Guldhornene fra Gallehus” – der blev fundet her i henholdsvis 1639 og 1734.

Lokaliteter i Tønder Kommune
Niels Meyn

Niels Gustav Meyn (11. december 1891 – 15. april 1957) var en dansk forfatter og journalist, gift med Ebba Lili Weller.

Baggrund og karriere 
Meyns far var cand. pharm. og driftschef på bryggeriet Carlsberg. Moderen var officersdatter af den tyske slægt von Kohl. Meyn blev cand.phil. i 1911. Han var i en periode ansat i ØK og i 1917-1919 ansat i Politikens Lejebibliotek, men levede derefter af sit mangfoldige forfatterskab.

Meyn skrev under mindst 35 pseudonymer. Charles Bristol er det mest kendte og anvendte.

Forfatterskabet var ca. 300 titler populærlitteratur som seriehæfterne Kurt Danners Bedrifter, Styrmand Rasmussen og Betjent Ole Ny skrevet under pseudonymet Peter Anker i 1940'erne.

Meyns forfatterskab omfatter flere børne- og kriminalbøger, dyrebøger, noveller i ugebladet Hjemmet under forskellige pseudonymer.

Meyn debuterede i 1911 med Med luftskib til Mars, som han skrev sammen med August Klingsey.

Hans Scherfig skal have brugt ham til en figur i Den forsvundne Fuldmægtig.

Nazist 
Niels Meyn blev medlem af D.N.S.A.P. i 1940 og blev medarbejder ved Fædrelandet samtidig med at han fortsatte som en flittig forfatter af ungdomsbøger. Hans skønlitterære bidrag til den nationalsocialistiske danske litteratur er til gengæld ret beskeden, selv om man i D.N.S.A.P.s Maanedsbreve kan finde enkelte noveller, der meget klart afspejler hans nationalsocialistiske indstilling. Interessant er således novellen "Elfenbensviften", der både strukturelt og tematisk er et af de mest rendyrkede eksempler på tendensen i den nationalsocialistiske danske litteratur.

Litteratur 
 Per Hougaard, "Om knaldromaner, føljetoner og kolportagelitteratur i Danmark", s. 7-37 i: Lotte Philipson m.fl. (red.), Bøger, samlinger, historier - En antologi, Det Kongelige Bibliotek, 1999. .
 Ole Ravn, Dansk nationalsocialistisk litteratur 1930-1945, Berlingske Forlag, 1979, s. 246-250.
 Niels Meyn på Dansk Forfatterleksikon

Pseudonymer 

Krimi-pseudonymer: Charles Bristol, Harold Chester, Davis Gartner, George Griffith, Gustav Hardner, Jack Lester, Rex Nelson, David Parker, Richard Ørn

Hæfte-pseudonymer: Charles Bristol, Jan Dorph, Phil Farwest, Richard M. Hill, Jack Lester, Rex Nelson, Robert Sterling

Drengebogs-pseudonymer: Charles Bristol, John D. Foster, Gustav Harder, Carl Hardner, Richard M. Hill, Ray Jones, Erik Juul/Juel, Arne Klindt/Klint, Ole Klint, Kai Lynæs, Jan Miller, James Morris, Nikolai Møller, Andreas Rasmussen, Erik Tønder

Pigebogs-pseudonymer: Ellinor Bell, Mary Bright, Patricia Bennet, Mary Hamilton, Lisa Hill, Else Jensen, Christel Marner, Ann Marshall, Ruth Parker, Lili Werner, Richard Ørn

Tvivlsomme pseudonymer: John Falkon, Niels Lyn, Jens Munk, Svend A. Rask, James Robertson, Phillip Farwest, Rose Verner

Henvisninger

Eksterne henvisninger 
 Niels Gustav Meyn biografi
 Listemagerens Niels Meyn bibliografi 

Børnebogsforfattere fra Danmark
Nazister fra Danmark
Dansksprogede forfattere fra Danmark
Peter Anker (flertydig)

Peter Anker har flere betydninger:
 Peter Anker – Peter Anker var kongelig guvernør over de danske besiddelser i Indien
 Peder Anker – norsk statsmand
 Peter Anker – Pseudonym for Niels Gustav Meyn
Merriweather Post Pavilion

Merriweather Post Pavilion er det ottende studiealbum af den amerikanske musikgruppe Animal Collective. Det blev udgivet den 6. januar 2009  på vinyl, der inkluderede en gratis download. Kort efter blev den også udgivet på cd. Det er gruppens længste siden deres debutalbum Spirit They're Gone, Spirit They've Vanished fra 2000.

Titel 
Med udgivelsen på vinyl fulgte der et kuponkort med så køberen kunne downloade albummet gratis, og på dette kort var titlen på albummet beskrevet således:

Merriweather Post Pavilion er et udendørs musiksted der ligger et sted, der hedder Symphony Woods i Columbia, Maryland. Det blev designet af Frank Gehry 1960'erne, og de har afholdt koncerter der siden 1967 op til i dag. Vi tog hele tiden derhen til koncerter da vi voksede og, og vi har glade minder om tider tilbragt på plænen. For det meste af tiden vi har spillet sammen, både i Animal Collective og de foregående år, har vi forsøgt at lave musik, der ville fortjene en fantastisk udendørs lytteoplevelse. Som både et navn og et sted repræsenterer Merriweather Post Pavilion dette for os.

Trackliste 

† Skrevet og komponeret af Animal Collective & Lathozi Mpahleni Manquin Madosini. Alle andre numre skrevet og komponeret af Animal Collective.

Personel 
 Avey Tare – vokaler, elektronik, samples, keys, guitar, perkussion
 Panda Bear – vokaler, samples, elektronik, perkussion
 Geologist – elektronik, samples
 Ben Allen – lydtekniker, lydmixing
 Animal Collective – lydmixing
 Aaron Ersoy – assistance ved indspilning

Referencer 

Album fra 2009